./data/phi0914/phi00134/phi0914.phi00134.perseus-lat1.xml
Titus Livius (Livy)
inde cum audisset       descensum difficilis et artae viae esse, brevi per montes circuitu praemissis,       qui munirent viam, lato satis et patenti limite ad Eurotam rotam amnem, sub       ipsis prope fluentem moenibus, pervenit   ubi       castra metantis Romanos Quinctiumque ipsum cum equitibus atque expeditis       praegressum auxiliares tyranni adorti in terrorem ac tumultum coniecerunt nihil       tale expectantis, quia nemo iis obvius toto itinere fuerat, ac velut pacato agro       transierant   aliquamdiu peditibus equites,       equitibus pedites vocantibus, cum in se cuique minimum fiduciae esset,       trepidatum est; tandem signa  legionum supervenerunt,  et, cum primi       agminis cohortes inductae in proelium essent, qui modo terrori fuerant,       trepidantes in urbem compulsi sunt   Romani,       cum tantum a muro recessissent, ut extra ictum teli essent, acie derecta       paulisper steterunt; postquam nemo hostium contra exibat, redierunt in castra             postero die Quinctius prope flumen praeter       urbem sub ipsas Menelai montis radices ducere copias instructas pergit; primae       legionariae cohortes ibant, levis armatura et equites agmen cogebant   Nabis intra murum instructos paratosque sub signis       habebat mercennarios milites, in quibus omnis fiducia erat, ut ab tergo hostem       adgrederetur   postquam extremum agmen       praeteriit, tum ab oppido, eodem, quo pridie eruperant, tumultu pluribus simul       locis erumpunt  Ap Claudius agmen cogebat; qui ad id, quod futurum erat, ne inopinatum       accideret, praeparatis suorum  animis signa extemplo convertit totumque in hostem agmen circumegit             itaque, velut rectae acies concurrissent,       iustum aliquamdiu proelium fuit; tandem Nabidis milites in fugam inclinarunt;       quae minus infesta ac trepida fuisset, ni Achaei locorum prudentes institissent        ii et caedem ingentem ediderunt et dispersos passim fuga plerosque armis       exuerunt  Quinctius prope Amyclas posuit castra;  unde cum perpopulatus omnia circumiecta urbi frequentis et amoeni       agri loca esset, nullo iam hostium porta excedente castra movit ad fluvium       Eurotam  inde vallem Taygeto subiectam agrosque ad mare pertinentis evastat